युरो २०२० : अस्ट्रियाको पहिलो जित
अस्ट्रियाले युरोपियन च्याम्पियनसिप फुटबलमा पहिलो जित हात पारेको छ । अस्ट्रियाले आइतबार पहिलो पटक प्रमुख प्रतियोगितामा खेलिरहेको उत्तरी मेसेडोनियालाई समूह ‘सी’ को खेलमा ३–१ ले हरायो ।
बुखारेस्ट — अस्ट्रियाले युरोपियन च्याम्पियनसिप फुटबलमा पहिलो जित हात पारेको छ । अस्ट्रियाले आइतबार पहिलो पटक प्रमुख प्रतियोगितामा खेलिरहेको उत्तरी मेसेडोनियालाई समूह ‘सी’ को खेलमा ३–१ ले हरायो ।वैकल्पिक खेलाडी मार्को अर्नाउटोभिच र मिचेल ग्रेगोर्टिचले गोल गर्दै अस्ट्रियालाई विजयी बनाए ।खेल सकिन १२ मिनेटअगाडि कप्तान डेविड अल्बाको क्रसमा ग्रेगोर्टिचले गोल गरेपछि मेसेडोनियाका आशा लगभग समाप्त भएको थियो । अर्नाउटोभिचले ८९ औं मिनेटमा गोल गरे । यसअघि स्टेफन लैनरले दिलाएको अस्ट्रियाको अग्रतामा गोरान पान्डेभको गोलमा मेसेडोनियाले २८ औं मिनेटमा खेल बराबरीमा ल्याएको थियो । ३७ वर्षे पान्डेभ मेसेडोनियाका सर्वाधिक गोलकर्ता हुन् । मेसेडोनिया २० वर्षअघिदेखि मात्र हो अन्तर्राष्ट्रिय फुटबलमा आएको र यो क्रममा टोलीले १ सय २० खेल खेलेको छ । जारी युरोमा सबैभन्दा कम वरीयताको टोली हो ।